Dit is nie in ons hande nie (1) | Boodskap vir Vandag
Home » Junie » Dit is nie in ons hande nie (1)
Posted on June 13, 2017 June 13, 2017 by BMmultisite
Die Here verras ons te midde van die alledaagse – daar waar ons dit die minste verwag. Abraham sit elke middag op die warmste tyd van die dag in die opening van sy tent. Middag na middag. Dan daag drie mans op en vertel hom terloops dat hy pa gaan word. Sara hou haar maag vas soos sy lag, want wie sê nou sulke dinge op ŉ gewone middag?
Jakob hardloop ver weg van Berseba na Haran, amper 800 km, en dink hy los sy bedrog agter. Elke aand soek hy ŉ klip om sy kop op neer te lê. Aand na aand, dagreis na dagreis. En dan, een aand, ontdek hy die hemel het nog altyd alles met die aarde te make gehad en hy droom van God wat hom, die bedrieër, met beloftetaal kom ontmoet.
God openbaar Hom as die Een wat getrou is aan die belofte aan Abraham en sy nageslag, en wat nie Jakob se optrede oordeel en sodoende sy getrouheid ophef nie.
Dankie dat U ook na my toe kom met beloftetaal, Here, en my bewus maak dat ek welkom is by die poort van u hemel. Amen.
← Ons leer nog hoe
Dit is nie in ons hande nie (2) →
Hoe luister jy?
Nie Blitzkrieg nie, maar stil revolusie
Kom, gee My jou hand!
ŉ Derde oog
Sigbaar deur ons
In alle omstandighede tevrede
Die waarde van geduld
© 2017 Boodskap vir Vandag